**Junior Professionals in Delegation (JPD)**

Program *Junior Professionals in Delegation* (JPD) namijenjen je mladim i visokoobrazovanim osobama bez radnog iskustva ili s radnim stažem poželjno do najviše četiri godine. JPD omogućava kandidatima iz država članica Europske unije stažiranje u delegacijama Europske unije u trajanju do 9 mjeseci (uz mogućnost jednokratnog produljenja na još 9 mjeseci). Stažiranje se organizira na poslovima u političkim odjelima, odnosno na poslovima vezanima uz djelokrug rada Europske komisije u delegacijama EU. Nositelji stažiranja su EEAS i EK.

U vezi s programom JPD možete se dodatno informirati na stranici:

<https://eeas.europa.eu/headquarters/headquarters-homepage_en/2463/Junior%20Professional%20in%20Delegation%20(JPD)>

**Provođenje selekcijskog postupka**

Selekcijski postupak provodi se u suradnji Ministarstva vanjskih i europskih poslova, Europske službe za vanjsko djelovanje (EEAS) i Europske komisije (EK), a sastoji se od pristupne faze, faze procjene, intervjua i faze odabira najboljih kandidata te njihovog upućivanja u daljnji selekcijski postupak koji provode EEAS i EK. Na intervju će se sukladno navedenom, a počevši od 28. veljače 2017. godine, pozivati samo kandidati koji u fazi procjene uđu u uži izbor, a o čemu će biti obaviješteni e-poštom. O odabiru kandidata u konačnici odlučuju EEAS i EK.

Podsjećamo da je u odgovarajućem obrascu za prijavu dopušteno za stažiranje odabrati samo

jednu od dviju navedenih institucija (EEAS ili EK). Istovremene prijave za EK i EEAS nisu

dopuštene i stoga rezultiraju diskvalifikacijom.

Na natječaj u RH mogu se prijaviti isključivo državljani RH. Dopuštene su prijave samo u

jednoj državi članici EU. Prijave u više država članica rezultiraju diskvalifikacijom.

**Rok za podnošenje prijava je utorak, 31. siječnja 2017. godine.**

**Potrebni dokumenti:**

1. ispunjen obrazac s poveznice: <https://eeas.europa.eu/headquarters/headquarters-homepage_en/2463/Junior%20Professional%20in%20Delegation%20(JPD)>

2. životopis na engleskom jeziku u standardnom *Europass* obrascu

(http://europass.cedefop.europa.eu/hr/home)

3. motivacijsko pismo na engleskom jeziku do 300 riječi (podnosi se unutar obrasca za prijavu pod 1.)

4. motivacijsko pismo na hrvatskom jeziku do 300 riječi (podnosi se posebno)

5. potvrda o visokoj stručnoj spremi (minimalno diploma magistra struke u područjima

relevantnima za područja rada delegacija EU)

6. potvrde o znanju engleskog i/ili francuskog jezika, prednost je poznavanje dodatnih

stranih jezika (za francuski se jezik priznaju potvrde počevši od A1 stupnja)

7. domovnica

8. potvrda o nekažnjavanju (ne starija od 3 mjeseca).

Potrebna dokumentacija gore navedenim redoslijedom šalje se na: Ministarstvo vanjskih i europskih poslova, Glavno tajništvo, Odjel za rad u međunarodnim organizacijama i institucijama EU, JPD program, Trg N. Š. Zrinskog 7-8, Zagreb, kao i na **e-mail** adresu:

jpd@mvep.hr

**Nepotpune i nepravovremene prijave neće se razmatrati. Molimo sve pristupnike da dobro provjere jesu li prijavi priložili sve tražene dokumente. Naknadna dostava dokumenata neće biti moguća.**